Էդվարդ Կակոսյանը մեր խմբի հետ որեւէ առնչություն չի ունեցել։ Նա ուներ լեզվի մաքրությամբ զբաղվող մի խմբակ։ Որպես այդ խմբակի ղեկավար` նա մեր կազմակերպած երկու կամ երեք ժողովներին է միայն մասնակցել։ Մեր կազմակերպության գործունեությանը անմիջական մասնակցություն չի ունեցել, հակախորհրդային կամ ազգայնական որեւէ գործունեություն չի ծավալել։ Նա իր բնույթով մանկավարժ էր։ Նրան ձերբակալեցին միայն այն պատճառով, որ ինչ-ինչ առնչություններ էր ունեցել մեզ հետ։